tomron87/hebrew-wikipedia-sentences-corpus huggingface dataset:
בדראפט נבחר אייבי בבחירה החמישית על ידי דטרויט פיסטונס, והצטרף לסגל הקבוצה לקראת ליגת הקיץ של ה-NBA.
הוא ערך את הופעת הבכורה שלו בטורניר ב-7 ביולי, וקלע 20 נקודות, כשהוא מוסיף שישה ריבאונדים ושישה אסיסטים בניצחון קבוצתו 81–78 על פורטלנד טרייל בלייזרס.
ג'יילן הורד הוא כדורסלן צרפתי-אמריקאי המשחק בעמדת הפאוור פורוורד במכבי תל אביב מליגת העל והיורוליג.
הורד נולד בלה האבר, צרפת, לאב אמריקאי ולאם צרפתייה, שניהם כדורסלני עבר.
בקיץ 2015 החל לשחק כדורסל, ושיחק עונה אחת בקבוצה מהליגה הצרפתית השלישית, שם קלע 8 נקודות ולקח 2.7 ריבאונדים בממוצע למשחק.
בקיץ 2016 עבר לארצות הברית ושיחק בתיכון בצפון קרוליינה.
בקיץ 2018 החל לשחק בקבוצת הכדורסל של אוניברסיטת וייק פורסט.
ב-10 בנובמבר 2018 קלע 19 נקודות והוסיף 13 ריבאונדים בניצחון 90–78 על צפון קרוליינה.
ב-2 בינואר 2019 הוא קלע שיא קריירה של 23 נקודות והוסיף 15 ריבאונדים בניצחון 83–61 על קורנל.
ב-5 בפברואר 2019 הורד קלע 19 נקודות ורשם שיא קריירה של 17 ריבאונדים בניצחון על פיטסבורג.
בשנתו היחידה באוניברסיטה, הורד העמיד ממוצעים מרשימים של 13.1 נקודות, 7.6 ריבאונדים ו-1.5 אסיסטים למשחק.
לאחר שלא נבחר בדראפט 2019 ב-NBA חתם ב-1 ביולי 2019 על חוזה דו-כיווני עם פורטלנד טרייל בלייזרס ועם טקסס לג'נדס.
במהלך העונה שיחק ב-13 משחקים, בהם רשם ממוצעים של 2.9 נקודות ו-2.5 ריבאונדים ב-7.9 דקות למשחק.
מלבד זאת, השתתף עם הבלייזרס בבועת ה-NBA, שיחק בשלושה משחקי פלייאוף, בהם רשם ממוצעים של 4.7 נקודות ו-3 ריבאונדים ב-13.7 דקות, ולבסוף הודח עם קבוצתו 1–4 על ידי לוס אנג'לס לייקרס, שזכתה לאחר מכן באליפות.
בשנים 2020–2022 חתם על מספר חוזים קצרי-טווח באוקלהומה סיטי ת'אנדר, וביתר הזמן שיחק באוקלהומה סיטי בלו, שלוחתהּ של הת'אנדר בליגת הפיתוח של ה-NBA.
ב-6 באפריל 2022 רשם שיא קריירה של 24 נקודות ו-21 ריבאונדים בניצחון הת'אנדר 98–94 על קבוצתו לשעבר פורטלנד טרייל בלייזרס.
זו הייתה הפעם השביעית בלבד בתולדות המועדון שבה שחקן ניפק 20+ נקודות ו-20+ ריבאונדים במשחק אחד.
בסך הכל, בעונת 2020/2021 שיחק ב-19 משחקים במדי הת'אנדר, בהם רשם ממוצעים של 6.1 נקודות, 3.4 ריבאונדים ו-1.3 אסיסטים ב-16.8 דקות למשחק.
ב-14 באוגוסט 2022 חתם בהפועל תל אביב מליגת העל הישראלית ומהיורוקאפ בתור שחקן אימונים עם אופציה להאריך את חוזהו עד לסוף העונה.
הורד השתלב במהרה בקבוצה והרשים את הצוות המקצועי, וכתוצאה מכך הוחלט ב-15 בספטמבר 2022 לממש את האופציה על החוזה שלו.
בעונתו הראשונה באירופה העמיד הורד ממוצעים של 7.2 נקודות, ו-4.7 ריבאונדים למשחק בליגה, ו-7.9 נקודות ו-3.6 ריבאונדים ביורוקאפ.
הורד סייע לקבוצתו להגיע לשלב רבע גמר היורוקאפ, ולגמר הפלייאוף בליגה הישראלית, שם הפסידה למכבי תל אביב.
ב-31 ביולי 2023 הודיעה הפועל תל אביב על הארכת חוזהו של הורד בשנתיים נוספות.
בעונה זאת הפך הורד לאחד השחקנים הבולטים בהפועל תל אביב ובליגת העל, וקבע ממוצעי שיא של 16.7 נקודות ו-5.1 ריבאונדים למשחק בליגה.
בעונתו השנייה בקבוצה, שחזרה הפועל תל אביב את ההישגים מעונת 2022/2023 והגיעה לרבע גמר היורוקאפ, ושוב הפסידה במשחק השלישי והמכריע למכבי תל אביב.
ב-2 ביולי 2024 חתם במכבי תל אביב, לאחר שזו הפעילה את סעיף השחרור ליורוליג שהייתה בחוזהו עם הפועל תל אביב.
הורד נמצא בזוגיות מהעונה הראשונה שלו בישראל (עונת 2022/2023) עם שחקנית נבחרת ישראל והפועל ראשון לציון, עדן ציפל.
ג'יילין מייקל ויליאמס הוא כדורסלן אמריקאי המשחק בעמדת הפאוור פורוורד באוקלהומה סיטי ת'אנדר.
ויליאמס נולד וגדל בפורט סמית', ארקנסו.
הוא החל לשחק כדורסל עבור קבוצת הכדורסל של אוניברסיטת ארקנסו, ובעונתו הראשונה בקבוצה העמיד ממוצעים של 3.7 נקודות ו-4.7 ריבאונדים למשחק.
בעונתו השנייה הפך לשחקן פותח בקבוצה, העמיד ממוצעים של 10.9 נקודות ו-9.8 ריבאונדים למשחק, ובסך הכל אסף 364 ריבאונדים שהם שיא האוניברסיטה לריבאונדים לעונה בודדת.
בתום העונה הכריז על מועמדותו לדראפט 2022 ב-NBA.
בדראפט נבחר ויליאמס בבחירה ה-34 על ידי אוקלהומה סיטי ת'אנדר, והפך לכדורסלן הראשון ממוצא וייטנאמי שנבחר בדראפט ה-NBA.
הוא הצטרף לסגל הקבוצה לקראת ליגת הקיץ של ה-NBA, ובהופעת הבכורה שלו בטורניר קלע שתי נקודות והוסיף שישה ריבאונדים בניצחון 98–77 על יוטה ג'אז.
ב-19 ביולי 2022 חתם על חוזה רוקי בקבוצה.
ג'יילן מונטז דורן הוא כדורסלן אמריקאי המשחק בעמדת הסנטר בדטרויט פיסטונס.
בנערותו שיחק דורן גם בייסבול ופוטבול, בטרם החליט להתמקד רק בכדורסל.
הוא החליט לשחק עבור קבוצת הכדורסל של אוניברסיטת ממפיס, וב-19 בנובמבר 2021 קלע 19 נקודות, אסף 19 ריבאונדים וחסם חמש זריקות בניצחון 74–62 על מערב קנטאקי.
בשנתו היחידה באוניברסיטה העמיד ממוצעים של 12 נקודות, 8.1 ריבאונדים ו-2.1 חסימות למשחק.
ב-18 באפריל 2022 הכריז על מועמדותו לדראפט 2022 ב-NBA.
בדראפט נבחר דורן בבחירה ה-13 על ידי שארלוט הורנטס, אך הועבר בטרייד לניו יורק ניקס ולאחר מכן לדטרויט פיסטונס.
הוא הצטרף לסגל הפיסטונס לליגת הקיץ של ה-NBA, ובהופעת הבכורה שלו בטורניר קלע תשע נקודות בניצחון 81–78 על פורטלנד טרייל בלייזרס.
ב-7 ביולי 2022 חתם על חוזה רוקי בקבוצה.
ג'ייד קרגיל היא מתאבקת אמריקאית, המופיעה בארגון ההיאבקות WWE בתוכנית סמאקדאון, שבה היא מכהנת כאלופת הנשים הנוכחית.
היא מוכרת בעיקר בשל תקופתה בארגון ההיאבקות All Elite Wrestling (AEW), שבו הייתה פעם אחת אלופת TBS של AEW, כשרשמה תקופת כהונה של 508 ימים.
קרגיל נולדה ב-3 ביוני 1992 בג'יפורד, פלורידה.
היא למדה בתיכונים של נהר סבסטיאן וחוף ורו, כשעזרה לקבוצות הכדורסל שלהם לזכות באליפויות המחוזות.
קרגיל היא בוגרת אוניברסיטת ג'קסונוויל ובעלת תואר במדעי החברה.
בסופו של דבר, היא החלה להתאמן באקדמיית WWA4 של המתאבק AR פוקס.
לאחר שקיבלה עצה ממארק הנרי, שאותו הגדירה כמנטור שלה, היא התאמנה תחת הדרכתו של הית' מילר.
לאחר מכן, היא התאמנה תחת הדרכתם של מתאבקים מנוסים כמו QT מרשל, דאסטין רודס, סנג'יי דאט ובריאן דניאלסון.
קרגיל הופיעה לראשונה בארגון ההיאבקות All Elite Wrestling (AEW) ב-11 בנובמבר 2020 בפרק של התוכנית השבועית Dynamite, כשהפריעה לקודי רודס ובישרה על הגעתו הממשמשת ובאה של כדורסלן העבר, שאקיל אוניל.
יום לאחר מכן, נשיא ומנכ"ל AEW, טוני חאן, הודיע שקרגיל חתמה על חוזה ארוך טווח.
לאחר מכן, היא עבדה עם קודי רודס ואשתו, ברנדי, דבר שהוביל לקיום קרב זוגות מעורב בין הארבעה.
לעומת זאת, ברנדי הוחלפה ברד ולווט.
ב-3 במרץ 2021 בפרק של התוכנית Dynamite, קרגיל ואוניל ניצחו את קודי וולווט, בקרב שהיה הראשון של קרגיל בקריירה.
שבועיים לאחר מכן בפרק של התוכנית Dynamite, קרגיל רשמה את קרב היחידים הראשון שלה, כשגברה על דני ג'ורדין.
למרות הצעתו של מאט הארדי לאמן אותה, הוא נדחה על ידה, כאשר היא שכרה לשורותיה את מארק סטרלינג.
באוקטובר 2021, קרגיל השתתפה בטורניר אשר קבע את אלופת TBS של AEW.
במסגרת טורניר זה, היא ניצחה את רד ולווט, ת'אנדר רוזה ורובי סוהו וכתוצאה מכך זכתה בתואר.
היא הגנה בהצלחה על התואר מול אנה ג'יי וג'וליה הארט במסגרת קרבות יחידים בפרקי התוכנית Rampage, שהתקיימו ב-21 וב-28 בינואר 2022, בהתאמה.
במהלך תחילת שנת 2022, קרגיל פתחה ברצף ניצחונות, כשהגנה בהצלחה על יריבות רבות כמו טיי קונטי (באירוע Revolution, שנערך ב-6 במרץ), הבאני, ווילו נייטינגייל וליילה גריי.
ב-13 באפריל בפרק של התוכנית Dynamite, קרגיל הקימה את קבוצת ה-Baddies אשר כללה אותה, קירה הוגאן ורד ולווט.
באירוע Double or Nothing, שנערך ב-29 במאי, קרגיל ניצחה את ג'יי ושמרה על תוארה; באירוע זה, סטוקלי האת'וויי הפך למנג'ר החדש שלה.
בסוף חודש יוני, גריי הפכה לחלק מהקבוצה, כשהחליפה את ולווט הפצועה.
במהלך אותה התקופה, קרגיל פתחה בפיוד הראשון שלה עם אתנה, שערכה את הבכורה שלה בארגון.
השתיים התמודדו על התואר באירוע All Out, שנערך ב-4 בספטמבר, בקרב שבו ג'ייד גברה על יריבתה באופן דומיננטי, שנמשך פחות מחמש דקות.
לאחר שהגנה בהצלחה על תוארה מול טוענות לכתר נוספות בדמותן של מדיסון ריין ודיאמנטה, היא פתחה בפיוד עם ניילה רוז, שגנבה את אליפות ה-TBS שלה.
הפיוד ביניהן נמשך כחודשיים והגיע לסיכום באירוע Full Gear, שנערך ב-19 בנובמבר, בו קרגיל ניצחה והחזירה לשורותיה את חגורת האליפות.
ב-5 בינואר 2023, קרגיל רשמה ציון דרך כאשר החזיקה במשך שנה באליפות ה-TBS.
שמונה ימים לאחר מכן, היא הפכה לאלופה אשר מחזיקה בזמן הארוך ביותר בתואר אליפות של AEW, כששברה את שיא החזקתה בן ה-372 ימים של היקארו שידה באליפות הנשים של AEW.
היא החזיקה באליפות ה-TBS עד לאירוע Double or Nothing, שנערך ב-28 במאי.
באירוע זה, היא שמרה על תוארה מול טאיה ואלקירי בקרב אליפות מתוכנן, אך הפסידה את תוארה באתגר פתוח לקריס סטטלנדר, שביצעה את חזרתה לארגון בפחות מחמישים שניות, הפסד שקטע רצף של 60 ניצחונות.
קרגיל חזרה למרקע ב-9 בספטמבר בפרק של התוכנית Collision, כשתקפה את סטטלנדר.
ב-15 בספטמבר בפרק של התוכנית Rampage, קרגיל הפסידה לאחרונה בקרב חוזר על התואר.
קרב זה היה האחרון של קרגיל בארגון, כאשר החוזה שלה פג תוקף באותו היום.
ב-26 בספטמבר, קרגיל חתמה לחוזה ארוך טווח בארגון ההיאבקות WWE ונשלחה למתחם האימונים של ה-WWE Performance Center.
היא הופיעה לראשונה בתוכניות הארגון במהלך המופע המקדים לאירוע פאסטליין ב-7 באוקטובר, כשנצפתה לצד מנהל התוכן של ה-WWE, טריפל H.
קרב הבכורה שלה ב-WWE התקיים ב-27 בינואר 2024 במסגרת קרב הרויאל ראמבל המסורתי של אירוע הרויאל ראמבל.
קרגיל נכנסה לקרב כמספר ה-28, הדיחה את ניה ג'קס, בקי לינץ' ונעמי, לפני שהודחה על ידי המספר ה-30 והאחרון בקרב, ליב מורגן.
ב-22 במרץ בפרק של התוכנית סמאקדאון, נידע שקרגיל שויכה למותג סמאקדאון.
שבוע לאחר מכן בפרק של התוכנית סמאקדאון, קרגיל הופיעה לראשונה במותג כאשר היא חתמה על חוזה בלעדי למותג סמאקדאון.
מאוחר יותר באותו הערב, קרגיל נחלצה לעזרתן של נעמי וביאנקה בלאייר מתקיפה בידי קבוצת Damage CTRL.
מאוחר יותר דווח שקרגיל, נעמי ובלאייר תתמודדנה מול קבוצה זו בקרב שלוש נגד שלוש באירוע הדגל של השנה, רסלמניה 40. באירוע זה שהתקיים ב-6 באפריל במסגרת הלילה הראשון, שלוש המתאבקות גברו על קבוצת Damage CTRL לאחר שקרגיל הצמידה לניצחון את דקוטה קאי.
קרגיל ציינה את המתאבקת המנוחה צ'יינה ואת הדמות הבדיונית סטורם מאקס-מן כמקורות להשראה שלה.
אליפות TBS של AEW (פעם אחת, הראשונה)
PWI דירג אותה במקום ה-5 מתוך 150 המתאבקות הטובות ביותר לשנת 2022
אליפות זוגות הנשים של ה-WWE (פעמיים) - ביחד עם ביאנקה בלאייר
אליפות הנשים של ה-WWE (פעם אחת, נוכחית)
ג'ייסון טרנס פיליפס , ידוע בשם הבמה ג'יידאקיס (Jadakiss), הוא ראפר אמריקאי, ידוע גם כחבר בהרכב ההיפ-הופ The Lox .
ג'יידאקיס נולד ב-27 במאי 1975 ביונקרס שבניו יורק.
היה לו עניין בהיפ הופ מגיל צעיר.
הוא החל לעשות פריסטייל ראפ ברחוב עבור כסף, ובמסגרת פעילות זו פגש בסופו של דבר את שיק לוץ' וסטיילס פי, איתם הקים את ההרכב The Lox בשנת 1994, אז נקרא The Warlox.
השלישייה פגשה את מרי ג'יי בלייג', שהציגה אותה בפני פאף דאדי, שהחתים אותם בחברת התקליטים שלו באד בוי רקורדס.
לאחר חתימתם עם פאף דאדי, שונה שם ההרכב ל-The Lox.
בתחילת פעילותם המוזיקלית שיתפו פעולה עם פאף דאדי, מריה קארי, הנוטוריוס בי.
ב-1997 יצא הלהיט הראשון שלהם, "We'll Always Love Big Poppa", שהוקדש לזכרו של הנוטוריוס בי.
ג'י., שזכה בתואר הפלטינה מאיגוד תעשיית ההקלטות האמריקאי.
הצלחת השיר פתחה להם דלתות לכתיבת שירים נוספים.
ב-1998 יצא אלבום הבכורה שלהם, Money, Power & Respect, שהיה להצלחה מסחרית אף הוא והגיע למקום השלשיי במצעד הבילבורד 200. לאחר צאת האלבום, בעקבות מחלוקות שונות, עזב ההרכב את באד בוי רקורדס ועבר לחתום בראף ריידרס.
ב-2000, יצא אלבומם השני, We Are The Streets, באמצעות ראף ריידרס, שזכה גם הוא להצלחה מסחרית.
בשנת 2001 ג'יידאקיס החל את קריירת הסולו שלו, כשהוציא את אלבום הבכורה שלו, Kiss tha Game Goodbye, באמצעות חברות התקליטים ראף ריידרס ואינטרסקופ רקורדס.
האלבום כלל אורחים ומפיקים פופולריים כגון די ג'יי פרמייר, דה אלכימיסט, DMX, סנופ דוג ונאז והיה להצלחה מסחרית גדולה.
הוא זכה בתואר אלבום זהב מאיגוד תעשיית ההקלטות האמריקאי ומכר 200,000 עותקים בשבוע הראשון לצאתו.
ב-2004, יצא אלבומו השני, Kiss of Death, המכיל הופעות אורח של סנופ דוג, אמינם, The Lox, קניה וסט, פארל ויליאמס, נייט דוג ודי ג'יי קוויק.
השיר "Why" מתוך האלבום זכה להצלחה רבה והיה לאחד מן השירים הבולטים בשנה זו.
ב-2009, לאחר שחתם בחברת התקליטים של ג'יי-זי רוק-א-פלה רקורדס, יצא אלבומו השלישי, The Last Kiss.
לאחר צאת האלבום, ב-2010, עזב ג'יידאקיס את רוק-א-פלה רקורדס.
בנובמבר 2015, לאחר דחיות רבות, יצא אלבומו הרביעי של ג'יידאקיס, Top 5 Dead or Alive.
האלבום מכיל הופעות אורח של אמנים רבים, בהם אייקון, פיוצ'ר, ג'יזי, ליל ויין, ני-יו, נאז וניפסי האסל.
האלבום נכנס למקום הרביעי במצעד הבילבורד 200 והתקבל באופן חיובי על ידי מבקרי המוזיקה.
ב-2017 הוציאו ג'יידאקיס והראפר פאבולוס אלבום משותף בשם Friday on Elm Street.
האלבום הגיע למקום העשירי במצעד הבילבורד 200. ב-2020, יצא אלבום הסולו החמישי שלו, Ignatius.
ג'יידה אסנס הול היא דמות הדראג של ג'ארד ג'ונסון , מלכת דראג אמריקאית שידועה בעיקר בעקבות זכייתה בעונה ה-12 של המרוץ לדראג של רו פול, והשתתפותה בעונה השביעית של המרוץ לדראג: אולסטארס, עונת המנצחות הראשונה של הזיכיון.
מאז זכייתה ב-2020, ג'יידה הייתה מרכיב מרכזי בכמה סיבובי הופעות מקומיים ובין-לאומיים בהשתתפות מתמודדי המרוץ לדראג, כולל "Werq the World", "A Drag Queen Christmas" ו-"Drive 'N Drag".
באוקטובר 2020, היא השתתפה בתצוגת האופנה "Savage X Fenty Fashion Show Vol.
הוא המשתתף השלישי מהעיר שהשתתף במרוץ לדראג של רו פול והזוכה השני אחרי טריקסי מאטל.
הוא מציין את תחושת הקהילתיות בוויסקונסין והגוון בדראג כהשפעות גדולות עליו.
הוא הופיע לאורך תקופה מסוימת ב-"Hamburger Mary's".
ג'ידה התחילה לעסוק בדראג בתחילת שנות ה-2010. השם שלה הוא תוצר של אנקטודות אישיות וחוויות עם משמעות.
חברה קראה לה "ג'יידה" כשהיא חבשה פאה בפעם הראשונה, והשם נשאר.
"אסנס" (מהות) הגיע מהחבר שלה שקרא לה "מהות היופי" בהודעה.
"הול" הוא שם המשפחה של משפחת הדראג שלה.
אימהות הדראג שלה הן טאזמה הול ופראדה דיימונד, ואחיות הדראג שלה הן מרסדס אימן דיימונד, דידה ריץ' וקמורה הול.
היא זכתה להכרה בסצנת הדראג דרך תחרויות יופי וזכתה בתארים כמו מיס פייב, מיס גיי מדיסון, מיס וסקנסין קלאב ומיס סיטי אוף דה לייקס.
היא גם הופיעה בהופעת המחצית המשחק של קבוצת הכדורסל המילווקי באקס ב-2019.
ג'יידה ידועה בעין שלה לעיצוב ומכינה הרבה מהתלבושות שלה.
החבר שלה מכין את התכשיטים שלה.
היא גם אומנית איפור והיא איפרה את סילקי נאטמג גנאש לגמר של העונה ה-11 של המרוץ לדראג.
ביולי ובאוגוסט 2020, הול הופיעה בסיבוב ההופעות "Drive 'N Drag", מופע דראג דרייב אין שהתקיים בחוץ בעקבות ההנחיות של הריחוק החברתי בגלל הקורונה.
ג'יידה הופיעה על השער של גיליון ספטמבר 2020 של המגזין Attitude.
בספטמבר 2021, היא הופיעה יחד עם כריסטינה אגילרה בפסטיבל ליידילנד.
בינואר 2022, ג'יידה החלה להשתתף בקאסט מתחלף של תריסר מלכות מהמרוץ לדראג ב-"RuPaul's Drag Race Live!", הופעה קבועה בלאס וגאס.
במרץ, ג'יידה, יחד עם שאר המשתתפות במופע, הופיעה עם קייטי פרי בהופעה בלאס וגאס.
ג'יידה הוכרזה כמתמודדת בעונה ה-12 של המרוץ לדראג של רו פול ב-23 בינואר 2020. היא זכתה בשלושה אתגרים והתחרתה בליפ סינק על החיים פעם אחת.
היא הוכרזה כמנצחת של העונה, באופן וירטואלי, ב-29 במאי 2020 אחרי שזכתה בליפ סינק משולש נגד ג'יג'י גוד וקריסטל מת'יד.
ההופעה הזו העניקה לג'יידה מועמדות בקטגוריית מתחרה בתוכנית בפרסי בחירת הקהל ה-46.
היא חזרה לתוכנית בפרק ה-11 של העונה השישית של המרוץ לדראג: אולסטארס כמתנקשת ליפ סינק נגד יוריקה!, בו שתיהן זכו.
באפריל 2022, ג'יידה הוכרזה כמתמודדת בעונה השביעית של אולסטארס, עונת המנצחות הראשונה של הזיכיון.
היא זכתה בשני אתגרים וניצחה בליפ סינק אחד.
היא סיימה את העונה במקום השביעי.
הוא גר בווסט אליס, ויסקונסין.
+שנהשםתפקידהערותמקור2020Savage X Fenty Show Vol.
+שנהשםאומןמקור2020"Legends Never Die"אורוויל פק, שאניה טוויין2021"GAP"היידי אן קלוזט2022"The Motto" (Official Drag Video)אווה מקס וטייסטו
ג'ייד פטיג'ון היא שחקנית אמריקאית, שהחלה להופיע בטלוויזיה בתור סאמר בסדרת הטלוויזיה של ניקלודיאון "רוק בבית הספר" (2016–2018), ובתור לקסי ריצ'רדסון בסדרת הדרמה של הולו "שריפות קטנות בכל מקום" (2020).
פטיג'ון נולדה ב-8 בנובמבר 2000 בלוס אנג'לס, קליפורניה.
כבר בגיל שש היא הופיעה בלהקת שירים וריקודים לילדים.
בשנת 2008 בגיל שבע, הופיעה לראשונה בטלוויזיה בסדרת הטלוויזיה "המנטליסט".
פטיג'ון שיחקה גם בתפקידים שונים במספר סדרות טלוויזיה, בין היתר ב-"מהפכה", "מחשבות פליליות: התנהגות חשודה", "גרים", "טרה", ו-"Pure Genius".
בשנת 2012 כיכבה בתפקיד הראשי בסרט הטלוויזיה של ניקולודיאון "נערה אמריקאית: מק'קנה יורה לכוכבים", בתורה מק'קנה ברוקס.
בשנת 2016 שיחקה בתפקיד הראשי כסאמר, בסדרה של ניקולודיאון "רוק בבית הספר" יחד עם ריקרדו הורטאדו ובריאנה יידי.
שנת 2017 היא כיכבה בסרט המקורי של ניקלודיאון "רופוס 2".
בספטמבר 2017 לוהקה פטיג'ון לתפקיד בתה של לורה דרן בסרט "משפט האש".
בנוסף, היא צורפה לצוות השחקנים של סרט מותחן הפשע "Destroyer", והופיעה בסרט "Against All Enemies".
בסוף 2018, פטייג'ון לוהקה ל"דדווד: הסרט", וגילמה את התפקיד של קרוליין, עולה חדשה בעיירה דדווד.
בשנת 2019 היא לוהקה לסדרת הטלוויזיה של הולו: "שריפות קטנות בכל מקום" בתפקיד לקסי ריצ'רדסון, בתה של דמותה של ריס וית'רספון.
ביוני 2020, היא לוהקה לסדרת הדרמה של ABC "ביג סקיי", בתפקיד גרייס סאליבן הנחטפת יחד עם אחותה הגדולה דניאל (נטלי אלין לינד).
היא שיחקה בעונה הראשונה של הסדרה.
ב-2022 הופיעה בשני פרקים של הסדרה "כבאי קליפורניה" כאחותו הצעירה והמתה של בודי (מקס ת'יריוט).
ב-2025 החלה להופיע בתור ד"ר דני ספנסר, מתחמה בבית החולים בעונה ה-22 של הסדרה "האנטומיה של גריי".
ג'יילן הוד-שפינו הוא כדורסלן אמריקאי המשחק בעמדות הקלע והסמול פורוורד, בקבוצת לוס אנג'לס לייקרס מליגת ה-NBA.
הוד-שפינו נולד בפיטסבורג, פנסילבניה, אך בצעירותו עברה המשפחה לשארלוט, קרוליינה הצפונית.
הוא שיחק כדורסל בתיכונים מקומיים, ולאחר מכן עבר לתיכון בפלורידה.
הוא בחר לשחק עבור קבוצת הכדורסל של אוניברסיטת פיטסבורג, אך לאחר מכן התחרט והצטרף לאוניברסיטת אינדיאנה.
ב-25 בפברואר 2023 קלע שיא קריירה של 35 נקודות בניצחון קבוצתו על פרדו 79–71, שיא האוניברסיטה לשחקן בעונתו הראשונה.
בדראפט 2023 ב-NBA, נבחר הוד-שפינו בבחירה ה-17.
ב-2 בפברואר 2025, נשלח הוד-שפינו כחלק מטרייד דונצ'יץ'-דייוויס, לצד שתי בחירות סיבוב שני (אחת מדאלאס ואחת מהלייקרס) ב-2025 ליוטה ג'אז.
ג'יידון היברט הוא אתלט ג'מייקני, אלוף העולם לנוער (קאלי 2022) וסגן אלוף העולם לנוער בקפיצה משולשת.
באליפות העולם עד גיל 20 שנערכה בשנת 2021 בניירובי שבקניה זכה היברט במדליית כסף בקפיצה משולשת בשיא אישי חדש של 16.05 מטר, אחרי גבריאל ולמרק משוודיה (16.43 מטר) ולפני סימון גורה מצרפת (15.85 מטר).
באליפות העולם עד גיל 20 שנערכה בשנת 2022 בקאלי שבקולומביה זכה היברט במדליית זהב בקפיצה משולשת בשיא אליפות חדש של 17.27 מטר, לפני סלבה ר.
טירומראן מהודו (16.15 מטר) וויקטור מורוזוב מאסטוניה (16.13 מטר).
בחודש מרץ 2023 קבע היברט שיא חדש בקפיצה משולשת באולם עד גיל 20, בתוצאה של 17.54 מטר, כשהוא שובר את השיא בן 38 השנים שעמד על 17.50 מטר.
בחודש מאי באותה שנה קבע שיא חדש גם בקפיצה משולשת באצטדיון עד גיל 20, עם תוצאה של 17.87 מטר, שמיקמה אותו במקום ה-13 בכל הזמנים.
ג'יידן מייקל הוא שחקן ודוגמן אמריקאי.
הוא ידוע כשגילם את קולין קאפרניק הצעיר במיני-סדרה "קולין בשחור ולבן" (2021) בנטפליקס ואת הדמות הראשית של מיקי בוליטר בסדרה "מחסה" (2023)</small> בפריים וידאו.
מייקל נולד בבהארלם, מנהטן שבניו יורק ב-5 באוקטובר 2003 לאם חד הורית.
את רוב ילדותו העביר בניו ג'רזי.
בשנת 2011 החל להופיע בטלוויזיה האמריקאית כאשר השתתף במספר פרקים בתוכנית הטלוויזיה "מה אתם הייתם עושים?" (אנ') ברשת ABC; התוכנית מסוג מצלמה נסתרת, מהווה ניסוי חברתי העוקב אחר תגובותיהם של זרים כשהם נתקלים בקונפליקט או בפעילות בלתי חוקית בסביבה ציבורית, מבלי לדעת שהכל מבוים ומתועד במצלמות נסתרות.
בשנת 2013 דיבב בפרק של סדרת האנימציה הפופולרית "מגלים עם דורה" בערוץ ניקלודיאון.
בשנת 2016 שיחק בסרט הדרמה המשפטית "משמורת" (אנ'), בתור דייוויד דיאז, בנה של שרה (קטלינה סנדינו מורנו) המאבדת את המשמורת עליו ועל אחותו.
באותה שנה שיחק בתפקיד קטן בסרט הדרמה "פטרסון" בכיכובו של אדם דרייבר; שנכתב ובוים על ידי ג'ים ג'ארמוש, ושיחק גם בסדרה המקורית של נטפליקס "גט-דאון" (אנ') במשך שלושה פרקים בתור רפא.
בשנת 2017 הופיע בתור ג'יימי בסרט הדרמה "מעשה פלאים" (אנ') שביים טוד היינס, המבוסס על הרומן באותו שם (אנ') מאת בריאן סלזניק (אנ') משנת 2011, והחל לדבב בסדרת האנימציה האמריקאית-קנדית "מרדף ברשת" של ערוץ PBS Kids.
בשנת 2019 החל לדבב בסדרת ההנפשה "סיפורי החרקים" באמזון פריים וידאו.
שנה לאחר מכן הופיע לצד זואי סלדנה בסרט "ערפדים נגד הברונקס" (אנ') בנטפליקס.
בשנת 2021 הופיע בתפקיד ראשי של שחקן הפוטבול קולין קאפרניק בצעירותו במיני-סדרת הדרמה "קולין בשחור ולבן" בנטפליקס.
בשנת 2022 לוהק מייקל לתפקיד ראשי בסדרת הטלוויזיה "מחסה" המבוססת על הספר באותו שם מאת הרלן קובן.
בנוסף למשחק הופיע מייקל על שערי מגזיני אופנה רבים בהם "teenvogue" ו-"contentmode".
+שנהסרטתפקידהערות2012Found in Timeבילי2014Every Secret Thingדילן ראמססA Little GameמקסGrowing Up and Other Liesילד רחוב2016משמורת (אנ')דייוויד דיאזפטרסוןילד באוטובוס2017מעשה פלאים (אנ')ג'יימי2020ערפדים נגד הברונקס (אנ')מיגל מרטינז2023Atrabiliousגרגורי קנטולייב
+שנה סדרהתפקידהערות2011הדיילי שואואולברקלוןפרק: "Mike Mullen"Growing Hope Against Hungerילדספיישל טלוויזיוני של PBS2011–2018מה אתם הייתם עושים?
ג'יידן אמרה הארדי הוא כדורסלן אמריקאי המשחק בקבוצת דאלאס מאבריקס מליגת ה-NBA, בעמדת הקלע.
הארדי נולד בדטרויט, מישיגן, ובילדותו עבר עם משפחתו לעיר הנדרסון שבנבדה.
בסיום שנתו האחרונה בתיכון, 2021, נבחר להשתתף הן במשחק מקדונלד'ס אול-אמריקן והן בנייקי הופ סאמיט.
לקראת עונת 2021/2022 בחר הארדי לוותר על לימודים אקדמיים, לטובת השתתפות בליגת הפיתוח של ה-NBA, עם קבוצת ג'י ליג איגנייט.
ב-12 משחקיו עם הקבוצה העמיד ממוצעים של 17.7 נקודות, 4.6 ריבאונדים ו-3.2 אסיסטים למשחק.
הארדי נבחר בבחירה ה-37 של דראפט ה-NBA 2022, על ידי סקרמנטו קינגס, ומיד הועבר בטרייד לדאלאס מאבריקס.
לאורך עונת הרוקי שלו שותף ב-48 משחקים עם המאבריקס, וקלע 8.8 נקודות בממוצע למשחק – כולל תשעה משחקים בהם קלע מעל 20 נקודות.
במקביל, הציג יכולת גבוהה עם קבוצת הבת של דאלאס מליגת הפיתוח, טקסס לג'נדס, במדיה קלע 28.8 נקודות בממוצע למשחק.
ג'יידן ריצ'רד פילוג'ין-בידס הוא כדורגלן אנגלי המשחק כקשר התקפי או קיצוני שמאלי במועדון איפסוויץ' טאון מהצ'מפיונשיפ.
פילוג'ין-בידס התחיל את הקריירה שלו באקדמיית הנוער של אסטון וילה לאחר שעבר אליה מאקדמיית נוער בלונדון.
במאי 2021 ערך את הופעת הבכורה שלו בקבוצה הבוגרת של אסטון וילה בניצחון על טוטנהאם.
בינואר 2022 הושאל פילוג'ין-בידס לסטוק סיטי מהצ'מפיונשיפ עד לסוף העונה.
ביולי 2022 הושאל לקארדיף סיטי גם כן מהצ'מפיונשיפ לעונה אחת.
בספטמבר 2023 חתם פילוג'ין-בידס בהאל סיטי מהצ'מפיונשיפ תמורת סכום שלא פורסם.
ערך את הופעת הבכורה שלו ב־15 בספטמבר בתיקו 1-1 מול קובנטרי.
ב־13 בפברואר 2024, הבקיע את שער השוויון בניצחון 1–2 מול רות'רהאם גול שהתפרסם מאוד ברשתות החברתיות ונחשב על ידי רבים גול שיכול לזכות בפרס הפושקש.
ב-12 ביולי 2024, פילוג'ין חזר לאסטון וילה בסכום העברה של 13 מיליון פאונד וחוזה של 5 עונות.
ב-15 בינואר 2025 חתם פילוג'ין באיפסוויץ' טאון.
פילוג'ין-בידס שיחק בנבחרות הצעירות של אנגליה.
ב-12 אוקטובר 2023, ערך את הופעת הבכורה שלו בנבחרת אנגליה עד גיל 21 בניצחון על סרביה במסגרת מוקדמות יורו 2025.
ג'יידן טיירי ספרינגר הוא כדורסלן אמריקאי המשחק בקבוצת יוטה ג'אז מליגת ה-NBA, בעמדת הקלע.
ספרינגר נולד בשארלוט שבקרוליינה הצפונית, ובין השנים 2020–2021 למד באוניברסיטת טנסי.
בעונתו היחידה בקבוצת הכדורסל של האוניברסיטה העמיד ממוצעים של 12.5 נקודות, 3.5 ריבאונדים, 2.9 אסיסטים ו-1.2 חטיפות למשחק.
ספרינגר נבחר בבחירה ה-28 של דראפט ה-NBA 2021, על ידי פילדלפיה 76'.
בשתי עונותיו הראשונות בקבוצה שותף ב-18 משחקים בסך הכול, וקלע 2.4 נקודות בממוצע למשחק.
לאורך התקופה שיחק במקביל בקבוצת הבת של הסיקסרס בליגת הפיתוח של ה-NBA, דלאוור בלו קואוטס, ורשם במדיה ממוצעים של 16.8 נקודות, 4.8 ריבאונדים, 2.7 אסיסטים ו-2.0 חטיפות למשחק.
בעונת 2022/2023 זכה עם הבלו קואוטס באליפות ליגת הפיתוח, ונבחר ל-MVP של סדרת הגמר לאחר שקלע בה 34.0 נקודות למשחק.
בפברואר 2024, לאחר כשנתיים וחצי בפילדלפיה, הועבר ספרינגר בטרייד לבוסטון סלטיקס תמורת בחירת דראפט עתידית.
ג'יידין ריס שו , היא כדורגלנית מקצוענית אמריקאית המשחקת כחלוצה בקבוצת סן דייגו וֶיְיב מהליגה הלאומית לכדורגל נשים בארצות הברית (NWSL) ובנבחרת ארצות הברית בכדורגל נשים.
שו ייצגה את ארצות הברית בנבחרות: עד גיל 15 , עד גיל 17 , עד גיל 19 ועד גיל 20 , וזכתה בתואר שחקנית השנה הצעירה בכדורגל האמריקאי בשנת 2022.
בגיל 15 (2019-20) הוזמנה שו להתאמן בקבוצת הנוער של המועדון הצרפתי בליגת העל הצרפתית, פאריס סן ז'רמן.
לאחר מכן היא שיחקה עבור דאלאס פ.ק.
בשנת 2022, שו דורגה כפוטנציאל השני בדירוג העליון עבור כיתות התיכון של 2023 על ידי Top Drawer Soccer.
באביב 2022, היא הצטרפה לקבוצת וושינגטון ספיריט לקְדַם העונה, ונבחרה לסגל הקדם-עונה הראשוני של המועדון.
ביולי 2022 חתמה שו במועדון סן דייגו וייב לאחר שהורשתה לשחק בליגה הלאומית לכדורגל נשים בארצות הברית באמצעות תהליך שאיפשר תיקון של מגבלות הגיל של הליגה.
שבועיים לאחר החתימה במועדון, ב-30 ביולי, פתחה שואו במשחק של הווייב נגד שיקגו רד סטארס .
היא הפכה לשחקנית השנייה הצעירה ביותר שהתחרה בליגה בגיל 17 ושמונה חודשים.
לאחר שכבשה את שער הניצחון עבור קבוצתה בדקה ה-27, היא הפכה לשחקנית הליגה הצעירה ביותר שכבשה במשחק הראשון שלה.
שו המשיכה להבקיע שערים נגד וושינגטון ספיריט ואנג'ל סיטי בספטמבר, והביאה את מאזנה לשלושה שערים בשלושה משחקים.
היא הפכה לשחקנית השנייה בהיסטוריה של הליגה שכובשת בכל אחת משְלוש ההופעות הראשונות שלה בליגה.
שו סיימה את העונה הראשונה שלה עם 3 שערים ב-7 משחקים.
באוגוסט 2023 חתמה שו על חוזה רב שנתי עם הווייב עד עונת 2026. במהלך עונת 2023 הבקיעה שו הכי הרבה שערים כנערה בתולדות ה-NWSL, ועזרה ל-Wave לזכות במגן ה-NWSL הראשון שלה.
היא זכתה בתואר שחקנית השנה הצעירה בכדורגל האמריקאי בשנת 2022
שו הייתה חלק מנבחרת U-15 באליפות CONCACAF לנערות עד גיל 15 בשנת 2018. היא מילאה תפקיד מפתח בעזרה לקבוצה לזכות בתואר, ובזכייה שלה בפרס כדור הזהב, כשחקנית הטובה ביותר בטורניר.
היא הבקיעה שני שערים בגמר הטורניר, והובילה את הנבחרת לניצחון 3–0 על מקסיקו.
בתחילת 2020 הפכה שו לפותחת של ה-U-20, שם היא הבקיעה שני שערים בשלושה משחקים, כדי לעזור לנבחרת לזכות בגביע הסוּד (Sud) לנשים באובאן , צרפת.
לאחר מכן נבחרה שו לסגל U-20 של ארצות הברית לגביע העולם לנשים 2022 .
היא הייתה אחת משתי שחקניות ליגת NWSL, ששיחקו בנבחרת זו בגביע העולם.
שו קיבלה את הזימון הראשון שלה לנבחרת הבוגרת בספטמבר 2023 ושיחקה את משחקה הראשון בנבחרת חודש לאחר מכן ב-26 באוקטובר 2023, במשחק ידידות מול קולומביה בסנדי, יוטה .
כמה ימים לאחר מכן, ב-29 באוקטובר 2023, היא הבקיעה את השער הראשון שלה במדי הנבחרת הלאומית, בסן דייגו, קליפורניה, וזאת במשחק ידידות נוסף מול קולומביה שהסתיים בניצחון 3–0. חודש לאחר מכן, היא כבשה את שערה השני בעיר הולדתה פריסקו, טקסס ב-5 בדצמבר 2023, בניצחון 2–1 על סין.
שו זומנה לסגל של 23 שחקניות עבור גביע ה-CONCACAF W Gold Cup .
במהלך הטורניר שיחקה שו בכל ששת המשחקים, והבקיעה ארבעה שערים, והפכה לשחקנית הראשונה בהיסטוריה של נבחרת הנשים הבוגרת - USWNT, שכובשת בארבע ההתחלות הראשונות שלה עבור הקבוצה.
הביצועים שלה זיכו אותה בכדור הזהב, שניתן לשחקן הטוב ביותר בטורניר, כאשר הנבחרת ניצחה את ברזיל 1–0 בגמר, והניפה את גביע הזהב הראשון בסן דייגו ב-10 במרץ 2023. היא נבחרה לנבחרת העונה לשנת 2023.
ב-26 במרץ 2024 זומנה שו לגביע SheBelieves, וכבשה את השער הראשון, שער שוויון בניצחון 2–1 בקאמבק מול יפן ב-6 באפריל 2024, והרחיבה את השיא שלה והפכה לשחקנית הראשונה שכבשה ב-2024 ובחמש ההתחלות הראשונות שלה.
שו גם פתחה במשחק הגמר נגד קנדה, בניצחון הנבחרת לאחר דו-קרב פנדלים, ולזכייה בתואר השביעי בגביע SheBelieves.
NWSL Shield: 2023 (מגן הליגה הלאומית - קבוצתי)
גביע האתגר של הליגה (קבוצתי)
נבחרות ארצות הברית השונות שבהן שיחקה
(עם הנבחרת הבוגרת) SheBelieves Cup: 2024
אביה ואימה של שו הם: שחור ווייטנאמית בהתאמה.
היא הווייטנאמית-אמריקאית הראשונה שאי פעם ייצגה את נבחרת הנשים הלאומית של ארצות הברית.
ג'יידן איאן בוגל הוא כדורגלן אנגלי המשחק בעמדות המגן הימני והקשר בלידס יונייטד מהפרמייר ליג.
בוגל החל את הקריירה שלו בסאות'קוט קולטס, ואז השתלב במחלקת הנוער ברדינג לפני ששוחרר בגיל 14. לאחר מכן הוא הצטרף לסווינדון טאון, שם שיחק עשרה חודשים לפני שהצטרף למחלקת הנוער של דרבי קאונטי ב-20 בינואר 2016, לפני שעזב את לימודיו באופן מלא בקיץ.
לאחר שהצטרף לדרבי הוא שיחק בעיקר בקבוצות עד גיל 18 בעונות 2016/2017 ו-2017/2018, עם הופעות לא סדירות בקבוצה עד גיל 23 בפרמייר ליג 2. בפברואר 2018 חתם על חוזה חדש בדרבי, עד סיום עונת 2018/2019. בתום עונת 2017/2018 הוא הועלה לסגל הקבוצה הראשונה לקראת עונת 2018/2019.
תחת המנג'ר החדש פרנק למפארד הוא הופיע בקביעות בקבוצה הראשונה במשחקי טרום עונת 2018/2019. ההופעה שלו זכתה לשבחיו של בלם הקבוצה, קרטיס דייוויס, שהצהיר שהוא נראה כמו "שחקן קבוצה ראשונה".
בוגל ישב על הספסל ולא שותף במשחק הראשון לעונה במסגרת הצ'מפיונשיפ מול רדינג.
הוא ערך את הופעת הבכורה שלו בקבוצה הבוגרת ב-14 באוגוסט 2018, בניצחון 0–2 על אולדהאם אתלטיק בסיבוב הראשון בגביע הליגה, כששיחק 90 דקות, וקיבל שבחים מלמפארד על הופעתו.
ב-18 באוגוסט ערך את הופעת הבכורה שלו בליגה בהפסד 1–2 למילוול.
הוא חתם על חוזה חדש בדרבי קאונטי לארבע שנים נוספות ב-27 בספטמבר 2018. הוא כבש את שער הבכורה שלו בבוגרים בתיקו 3–3 מול ברנטפורד בגריפין פארק.
ב-7 בספטמבר 2020 הודיעה שפילד יונייטד על החתמתו של בוגל על חוזה לארבע שנים.
ב-20 בדצמבר 2020 הוא כבש בהופעת הבכורה שלו בליגה בתיקו 1-1 בחוץ מול ברייטון אנד הוב אלביון.
ב-20 ביולי 2024 חתם בלידס יונייטד על חוזה לארבע שנים תמורת סכום שלא פורסם.
הוא פתח בהרכב במשחק הראשון לעונת 2024/2025 ב-10 באוגוסט מול פורטסמות', שהסתיים בתיקו 3-3. ב-28 בספטמבר כבש שער בכורה בניצחון 0–3 על קובנטרי סיטי.
בסיום העונה העפילה לידס יונייטד מהמקום הראשון בליגה לפרמייר ליג.
במאי 2019 זומן בוגל לראשונה לנבחרת אנגליה עד גיל 20 לטורניר טולון 2019, וערך את הופעת הבכורה שלו במהלך הניצחון 0–4 על נבחרת גואטמלה ב-11 ביוני 2019.
ג'ייהון נורייב (באזרית: Ceyhun Nuriyev; נולד ב-30 במרץ 2001 באזרבייג'ן) הוא כדורגלן אזרי המשחק בעמדת הקשר ההתקפי בקבוצת זירה מליגת העל האזרית ובנבחרת אזרבייג'ן.
נורייב גדל במחלקת הנוער של קשלה, ובשנת 2020 החל את הקריירה המקצוענית שלו בקבוצת סבאך במסגרת ליגת העל האזרית.
בסך הכל ערך 46 הופעות ליגה במדי המועדון, בהן הבקיע ארבעה שערים.
ב-1 בינואר 2024 חתם בזירה, גם היא מליגת העל האזרית.
ב-20 בנובמבר 2022 ערך נורייב את הופעת הבכורה שלו בנבחרת אזרבייג'ן, בניצחון 3-1 על נבחרת מקדוניה הצפונית במשחק ידידות.
טיאנה ליליאן מארי קאפי הידועה יותר בשם הבמה שלה, ג'יידה פארקר היא מתאבקת אמריקאית, המופיעה בארגון ההיאבקות WWE, בתוכנית NXT.
טיאנה ליליאן מארי קאפי נולדה ב-12 בפברואר 1999 בפורט סנט לוסי, פלורידה.
היא למדה באוניברסיטת המדינה של לואיזיאנה, שם סיימה תואר ראשון בקינסיולוגיה.
במהלך לימודיה, קאפי שיחקה כדורגל בקבוצת הליידי טייגרס ואף זומנה לקבוצת הנוער של נבחרת ארצות הברית עד גיל 17.
באוגוסט 2022, קאפי חתמה על חוזה ב-WWE כחלק מהמחזור החדש אשר גויס למתחם האימונים של הארגון, WWE Performance Center, לצד 16 מגויסים אחרים.
קאפי ערכה את קרב הבכורה שלה בזירה ב-28 באוקטובר 2022 במהלך קרב באטל רויאל באירוע חי של NXT.
ב-25 במרץ 2023, היא ערכה את קרב היחידים הראשון שלה באירוע חי של NXT, בו הפסידה לקיידן קרטר.
בספטמבר, תחת שם הבמה החדש ג'יידה פארקר, הוכרז כי היא משתתפת בטורניר הפריצה לנשים של NXT, שבו היא הפסידה בסיבוב הראשון לכרמן פטרוביץ' בהופעה הטלוויזיונית הראשונה שלה ב-17 באוקטובר בפרק של התוכנית NXT.
ב-9 בינואר 2024, פארקר פנתה לקבוצת הנבלים OTM (Out the Mud) אשר כלל את סקריפטס, ברונקו נימה ולוסיין פרייס, כשהציעה את שירותיה, שהתקבלו בחיוב על ידי הקבוצה.
OTM ניהלו פיוד עם משפחת דיאנג'לו (טוני דיאנג'לו, צ'אנינג "סטאקס" לורנצו ואדריאנה ריזו), פיוד שהוביל לקרב שלושה נגד שלושה באירוע NXT Vengeance Day, שבו משפחת דיאנג'לו יצאה עם ידה על העליונה.
ב-13 בפברואר, פארקר ניצחה את ריזו בקרב יחידים אשר סיים את היריבות בין הקבוצות.
באירוע NXT Stand & Deliver, שנערך ב-6 באפריל, הג'נרל מנג'ר של NXT, אווה, הכריזה על יצירת חגורת אליפות הנשים הצפון-אמריקאית של NXT, שבמסגרתו פארקר העפילה כאחת מתריסר המשתתפות המובילות במבחן המוקדם בתחרות על מקום בקרב הסולם המשושה לנשים, שקבע את האלופה הראשונה באירוע NXT Battleground.
ב-21 במאי, פארקר ניצחה את ברינלי ריס וכתוצאה מכך העפילה לקרב הסולם המשושה באירוע NXT Battlegroundl; מנגד, קלאני ג'ורדן היא זאת שזכתה בתואר באירוע עצמו, שנערך ב-9 ביוני.
ב-20 באוגוסט, פארקר ניצחה בקרב גאונטלט משושה וזכתה בקרב על אליפות הנשים של NXT נגד רוקסן פרז באירוע ללא רחמים.
באירוע זה, שהתקיים ב-1 בספטמבר, פארקר כשלה בניסיונה לזכות בתואר.
זמן קצר לאחר מכן, פארקר פתחה בפיוד עם לולה וייס, פיוד שהגיע לשיאו בקיום קרב NXT Underground באירוע NXT Deadline ב-7 בדצמבר, שבו פארקר הייתה בצד המפסיד.
ב-1 בפברואר 2025 באירוע הרויאל ראמבל, פארקר השתתפה בקרב הרויאל ראמבל המסורתי של הנשים, כשנכנסה לקרב כמספר ה-16, אך הודחה על ידי ג'ורדיין גרייס.
טיאנה היא בת דודתו של שחקן הכדורסל לשעבר, ג'ייסון קאפי, ששיחק בין היתר בשיקגו בולס.
PWI דירג אותה במקום ה-90 מתוך 250 המתאבקות הטובות ביותר לשנת 2024
ג'יימי ארנולד (באנגלית Jamie Arnold נולד ב-10 במרץ 1975, בדטרויט, ארצות הברית) הוא כדורסלן עבר אמריקאי המחזיק באזרחות ישראלית, ששיחק בעמדת הפאוור פורוורד.
כבוגר מכללת וויצ'יטה סטייט, ארנולד החל את הקריירה האירופית שלו בבלגיה.
לראשונה נחת ג'יימי בישראל בשנת 1998 כשחקן הפועל גליל עליון שם שיחק עונה אחת.
ארנולד המשיך עם הגליל לעונה שנייה אולם פציעה קשה גרמה לקבוצה להתיר את חוזהו והוא שב לאחר זמן קצר לאירופה ושיחק בצרפת ובקפריסין.
לאחר מכן הגיע לקבוצת נובו מסטו מסלובניה (שם אימן אותו מאמנו במכבי תל אביב, נבן ספאחיה) אותה הוביל לגמר גביע יול"ב, בו הפסידה הקבוצה לפאמסה ולנסיה.
לאחר מכן שיחק שנתיים בספרד בחובנטוד בדאלונה והצטרף בעונת 2005/6 למכבי תל אביב לשנתיים.
במכבי זכה ארנולד בגביע ושתי אליפויות, כשהשנייה הוכרעה על ידי סל שנקלע על ידו שתי שניות לסיום הגמר.
בעונת 2007/08 חתם בדינמו מוסקבה האזורית, אך בהמשך התיר את חוזהו וחתם בהפועל ירושלים.
בתחילת העונה הציג יכולת מצוינת, הושבת לתקופה מסוימת עקב פציעה, וחזר בפברואר 2008 כדי להוביל את קבוצתו לזכייה שנייה ברציפות בגביע המדינה בכדורסל, תוך שהוא קולע בגמר 29 נקודות.
לאחר שהפועל ירושלים סיימה את העונה במקום השישי ולא העפילה לפיינל פור, עזב ארנולד את הקבוצה וחתם בוירטוס בולוניה האיטלקית.
לאחר הקדנציה בווירטוס בולוניה, עבר ארנולד לקבוצת פריסטרי אתונה מהליגה היוונית לעונה אחת (2009/10).
בעונה שלאחר מכן שיחק משחק בודד באולימפיה מילאנו.
בעונת 2010/11 שיחק ארנולד בהפועל חולון מישראל.
ארנולד קיבל אזרחות ישראלית ב-2006, ומתוקף זכות האזרחות שיחק בנבחרת ישראל.
ערך את הבכורה בנבחרת בספטמבר 2006 במסגרת מוקדמות אליפות אירופה 2007.
ג'יימס טרבור אוליבר (אנגלית James Trevor Oliver; נולד ב-27 במאי 1975) ידוע בשם ג'יימי אוליבר וכן בכינויו "השף העירום" הוא שף ידוען אנגלי.
הוא התפרסם בזכות שימושו במזון אורגני ובזכות ניסיונו מן השנים האחרונות לשנות את מנהגי האכילה של תלמידי בתי ספר באנגליה.
מאז תחילת פרסומו הוא זכה לתשומת לב בזכות מבטאו האופייני לילידי מחוז אסקס באנגליה ובמיוחד השימוש התכוף במילה פקה (pukka) שפירושה "מבריק", בשפת ההינדי.
אוליבר גדל בכפר קטן, קלברינג, במחוז אסקס.
הוריו הם בעלי פאב הנקרא "קריקטרס" שם עבד מילדות במטבח כדי להרוויח דמי כיס.
בשנת 1989 הוא הקים להקת פופ עם חברו הטוב.
למרות תקוותו להצליח בתחום המוזיקה, הוא ציית לעצתו של אביו ולאחר שעזב את לימודי התיכון בגיל 16, החל ללמוד במכללה למקצועות המטבח בשם Westminster Catering.
שנים אחדות אחר כך עזב את כפר הולדתו ועבר להתגורר בלונדון, שם עבד, בין היתר, במסעדה איטלקית ידועה דה ריבר קפה.
בעת תקופת חג המולד בשנת 1996 צולמה במסעדה תוכנית טלוויזיה תעודית בשם "חג המולד בקפה הנהר" (Christmas at The River Café) שבה הופיע אוליבר.
כיוון שהצליח להצחיק את צוות הצילום והם התרשמו כי יש לו הופעה טלוויזיונית טובה, צולם קטע שבו הוא נראה בעת עבודתו.
כאשר הוקרנה התוכנית בטלוויזיה, צפתה בה במקרה מפיקת טלוויזיה בשם פטרישה לואלין.
אותה מפיקה גילתה בעבר את שתי הטבחיות הידועות בסדרה "שתי גבירות שמנות" וחיפשה שף צעיר ומבדר לתוכנית טלוויזיה חדשה.
היא זיהתה מיד את הפוטנציאל הגלום באוליבר.
בשנים 1998 ו-1999 צולמו שתי עונות מוצלחות מאוד של התוכנית "השף העירום" ברשת BBC הבריטית.
ב-24 ביוני 2000 התחתן אוליבר עם ג'ולייט נורטון, הידועה בכינוייה "ג'ולס", לבני הזוג שלוש בנות ושני בנים.
להקת הפופ של אוליבר, סקרלט דיביז'ן (Scarlet Division) זכתה בחוזה להפקת תקליט מחברת סוני.
שירה של הלהקה "סאנדייל" (באנגלית, "שעון שמש") הגיע למקום ה-42 במצעד הבריטי.
אולם זמן קצר אחר כך הופסק החוזה והלהקה התפרקה, לאחר עשר שנות פעילות משותפת.
אחד מחברי הלהקה, לי הגרווד, התבקש על ידי אוליבר להלחין מוזיקה לסדרת הטלוויזיה החדשה של אוליבר בשם "אוליבר'ס טוויסט".
הסדרה הצליחה מאוד, שודרה ביותר מחמישים מדינות בעולם ושיר הנושא Just The Start הפך לשיר ידוע.
בדצמבר 2002 אוליבר פתח את מסעדת הצדקה Fifteen ("חמש עשרה" באנגלית), שם הדריך 15 פרחי טבחים צעירים ומעוטי יכולת לעבוד בשטח המסעדנות והאירוח.
אוליבר פתח אחר כך מסעדות במתכונת דומה, בדצמבר 2004 נפתחה מסעדת Fifteen באמסטרדם, במאי 2006 נפתחה מסעדת burgersun במחוז קורנוול, בדרום אנגליה ובספטמבר 2006 נפתחה מסעדה נוספת במלבורן אוסטרליה.
בהמשך פתח בסך הכל מעל 80 מסעדות בבריטניה (כולל רשת מסעדות איטלקיות ורשת פיש אנד צ'יפ) וסניפים נוספים בקנדה, דובאי, הונג קונג, רוסיה, אירלנד, סינגפור, שוודיה וטורקיה.
הוא פתח גם רשת של בתי ספר לבישול וחנויות, הוצאה לאור של ספרים ושל "מגזין ג'יימי" שהופץ ב-46 מדינות, קרן צדקה שמכשירה מובטלים לעסוק במקצועות המטבח, כלי מטבח, גדג'טים ומוצרי מזון ממותגים.
במקביל הוא ממשיך להופיע בתוכניות טלוויזיה והקים ערוץ יוטיוב פופולרי.
בינואר 2017 הודיע כי יסגור שש ממסעדותיו האיטלקיות (Jamie's Italian), בבריטניה עקב תנאי מסחר קשים, לחצים ואי וודאויות בעקבות הברקזיט.
בפברואר 2018 דווח כי רשת המסעדות האיטלקיות נקלעה לחובות בסך 71.5 מיליון ליש"ט ו-12 מתוך 25 ממסעדות נוספות בבריטניה יסגרו.
בהמשך נסגרו מסעדות רבות נוספות ברחבי העולם.
הרשת ניצלה מפשיטת רגל, לאחר שאוליבר הזרים לה ברגע האחרון 13 מיליון ליש"ט, כחלק מהשקעה בגובה 17 מיליון ליש"ט שנועדה לאפשר את המשך הפעילות.
מאז שנת 2000 הופיע אוליבר כמפרסם הראשי של רשת המרכולים הבריטית סיינסבורי.
בין השאר הופיע אוליבר בפרסומות בטלוויזיה וברדיו וכן בעלונים פרסומיים שחולקו במרכולים.
עסקה זו הכניסה לאוליבר סך 1.2 מיליון ליש"ט מדי שנה.
על פי הערכות שונות, פרסומותיו של אוליבר תרמו סך של מיליארד ליש"ט למכירותיה של רשת סיינסבורי בשנתיים הראשונות לעבודתו של אוליבר, דבר שהגדיל את רווחי החברה במאתיים מיליון ליש"ט.
עד לשנת 2004 הקליט אוליבר 65 פרסומות לרשת סיינסבורי.
בחודש פברואר 2002 הפסיקה רשת BBC משא ומתן עם אוליבר להמשך עבודתו, לאחר שהגיע למבוי סתום.
דווח כי BBC הפגינה חוסר שביעות רצון מחוזה הפרסום שלו עם רשת המרכולים.
מיד אחר כך חתמה רשת טלוויזיה בריטית אחרת, ערוץ 4, חוזה לסדרה עם אוליבר בשם "המטבח של ג'יימי".
בשנת 2003 זכה אוליבר לכינוי "זונה" מפי שפית בריטית ידועה אחרת, קלריסה דיקסון-רייט, זאת לאחר שקידם את מכירות דג הסלמון אותו מגדלת רשת סיינסבורי בחוות דגים בסקוטלנד.
דיקסון האשימה את אוליבר כי "מכר את נשמתו" לחברה.
בשנת 2005 פתח אוליבר במסע פרסום חדש בסיינסבורי, כשהוא מעודד את לקוחות החברה לנסות אוכל חדש, בעזרת מתכונים שהציע.
בחודש אוקטובר, אותה שנה, דיווחה החברה כי הוכפלו מכירות המוצרים הנדרשים להכנת המתכונים שפרסם.
אף אצל מתחרותיה של רשת סיינסבורי הורגשה עלייה במכירות המוצרים שנדרשו למתכוניו של אוליבר.
אוליבר הופיע אף בסדרת פרסומות בניו זילנד ובאוסטרליה.
אוליבר אף שווק בעצמו קו מוצרים על שמו שיצרה חברת כלי המטבח הצרפתית Tefal.
תוכנית הטלוויזיה הראשונה של אוליבר הייתה "השף העירום" ששודרה ברשת BBC הבריטית בשנים 1999–2001. שמה של הסדרה מרמז על פשטות המתכונים של אוליבר ואין לה כל קשר לעירום גופני.
אוליבר הודה לא פעם כי לא אהב את שם הסדרה, אשר נקבע על ידי המפיקה פטרישה לואלין.
הצלחת הסדרה הובילה להוצאת הספרים "חזרתו של השף העירום" ו"ימים טובים עם השף העירום".
עבודתו במסגרת מסעדתו Fifteen תועדה אף היא בסדרת טלוויזיה בשם "המטבח של ג'יימי" וכן "חזרה למטבח של ג'יימי" בערוץ 4 הבריטי.
תוכניותיו מוקרנות בעשרות מדינות בעולם, כולל בערוץ האוכל האמריקאי, שם היא התוכנית השנייה באחוזי הצפייה.
סדרת הטלוויזיה האחרונה שלו "אוליבר'ס טוויסט" (פרפרזה על סיפורו הנודע של דיקנס).
הסדרה "הבריחה האיטלקית הגדולה של ג'יימי", החלה להיות משודרת בערוץ 4 בבריטניה באוקטובר 2005.
בשנת 2005 החל ערוץ 4 לשדר את הסדרה "ג'יימי עושה בית ספר", שבהן נטל על עצמו אוליבר לספק את הארוחות בבית ספר אחד בגריניץ', אנגליה, למשך שנה שלמה.
אוליבר הביע בסדרה את סלידתו מאיכות המזון המוגשת לתלמידים בבריטניה ונטל לעצמו את המשימה לשפר את ערכו התזונתי, כמו גם טעמו.
בעקבות הצלחתו להעלאת המודעות הציבורית לנושא זה, התחייבה ממשלת בריטניה להקצוות 280 מיליון ליש"ט לארוחות בבית הספר (במשך שלוש שנים).
ראש ממשלת בריטניה, טוני בלייר, הודה כי צעד זה ננקט בעקבות פעילותו של אוליבר.
ב-2010 שודרה בערוץ ABC האמריקאי הסדרה "מהפכת המזון של ג'יימי אוליבר", במהלך הסדרה מבקר אוליבר בווירג'יניה המערבית ומנסה לשנות את הרגלי האכילה של תושבי המקום.
הסדרה זכתה בפרס אמי בקטגוריית סדרת הריאליטי הטובה ביותר.
מסע ההופעות החיות הראשון של אוליבר היה מסע "הימים הטובים" בשנת 2001 וכלל הופעות בבריטניה, אוסטרליה וניו זילנד.
כל הכרטיסים להופעות אלה נמכרו.
אוליבר אף מופיע באופן קבוע בהופעת המזון הטוב של ה-BBC ובשנת 2006 קיים הופעות חיות בסידני ובמלבורן, באוסטרליה.
למרות (או אולי בגלל) חשיפתו הציבורית הרבה, אוליבר זכה לא פעם לביקורת וללעג מידוענים אחרים וממגזרים שונים בציבור הבריטי.
הופעתו ה"חברמנית" והקלילה, עוררה לעג באינספור בדיחות באינטרנט.
אוליבר אף ספג ביקורת על ריבוי הופעותיו באמצעי התקשורת הבריטיים, מבקר האוכל הידוען נייג'ל נג' הידוע בכינויו (unkel roger/ אנקל רוג'ר) מגדיר אותו כאויבו המושבע ולועג לניסיונותיו לבדל אוכל אסייתי.
בשנת 2003 דורג אוליבר במקום ה-28 במשאל "100 הבריטים הגרועים ביותר" שערך ערוץ 4. המשאל נעשה לאחר שה-BBC ערך משאל על "100 הבריטים הטובים ביותר".
מטרת המשאל הייתה לגלות את "100 הבריטים שאנחנו הכי אוהבים לשנוא".
על פי דרישות המשאל, על כל המועמדים להיות בריטים, בחיים ולא בתקופת מאסר, או אנשים העומדים לדין.
בשנת 2004 מסעדת הצדקה Fifteen קיבלה ביקורת קטלנית ממדריך המסעדות "הארדן" Harden's Guide, ותיאר אותה כ"חובבנית".
בשנת 2005 זכה אוליבר לביקורת עיתונאים ופעילים לזכויות בעלי חיים, כאשר שחט טלה בתוכנית הטלוויזיה שלו, אשר נצפתה על ידי מיליוני צופים בעולם.
בתוכנית נראה אוליבר שוחט את הטלה שהיה תלוי וראשו כלפי מטה ואחר פושט את עורו לקראת ארוחה שבישל.
אופן שחיטת הטלה היה מנוגד לחוקי האיחוד האירופאי, לפיהם יש חובה להמם את בעל החיים בטרם שחיטתו.
נשמעו אף קריאות להעמדתו לדין של אוליבר.
אף על ניסיונו של אוליבר, בתוכנית הטלוויזיה שלו, לשיפור ארוחות בית הספר באנגליה, נשמעה ביקורת.
לטענת המבקרים אוליבר התנהג בגסות ואף קילל אימהות על איכות האוכל שנתנו לילדיהן, בעוד שלא ביקר כלל את האוכל הנמכר במרכולים.
יש אשר ביקרו את אוליבר על כך שהנהגת ארוחות מזינות בבתי הספר פוגעת בחירות הפרט של הילדים למזון החביב עליהם.
היו אף שטענו כי אכילת מאכלים בלתי בריאים בכמויות סבירות, אינו גורם לנזקים לבריאות.
ב-16 בספטמבר 2006 הגיעה תוכנית ארוחות בית הספר של אוליבר לכותרות העיתונים בבריטניה כאשר הורי בית ספר אחד בדרום יורקשייר "מרדו" בתוכנית הארוחות, שבה לתלמידים ניתנו שתי מנות של פירות ושלוש מנות של ירקות מדי יום.
ההורים טענו כי "לילדינו יש זכות לאכול מה שהם אוהבים".
ההורים החלו מעבירים לילדיהם דרך גדר בית הספר, אוכל שהביאו מרשתות מזון מהיר.
תגובתו של אוליבר הייתה: .
האירוע תפס את כותרות העיתונים והופיע בראש מהדורות החדשות בבריטניה.
ביוני 2003 קיבל אוליבר תואר כבוד, MBE חבר מסדר האימפריה הבריטית, מאת אליזבת השנייה, מלכת הממלכה המאוחדת.
במאי 2005 נבחר אוליבר כדמות המשפיעה ביותר בבריטניה בתחום תעשיית האירוח.
בשנת 2010 זכה בפרס על תרומתו לאנושות מאת ארגון TED.
באותה שנה התוכנית שצילם בארצות הברית, "מהפכת המזון של ג'יימי אוליבר", זיכתה אותו בפרס אמי.
בשנת 2012 קיבל פרס הוקרה מאוניברסיטת הרווארד על פעילותו והישגיו במאבק בהשמנת ילדים.
בינואר 2019 ביקר בישראל וערך סיור קולינרי ברחבי תל אביב.
שובו של השף העירום (הוצאת בבל, 2005).
באנגלית ראו אור שמונה ספרי מתכונים של אוליבר וכן שתי ביוגרפיות.
אנדרו ג'יימס מטפין "ג'יימי" בל הוא שחקן ורקדן אנגלי, המוכר בעיקר בזכות תפקידו הראשי בסרט הקולנוע "בילי אליוט".
בל נולד בבילינגהאם שבצפון-מזרח אנגליה וגדל במשפחה חד-הורית.
בגיל 6 החל לרקוד, בעקבות אחותו, ובגיל 9 החל לשחק.
בשנת 2000 השתתף בסרט "בילי אליוט", בו גילם את התפקיד הראשי, נער בן 11 הגדל בעיירת פועלים בצפון אנגליה וחולם להיות רקדן בלט, כל זאת על רקע שביתת הכורים ב-1984. בדומה לדמות אותה גילם, גם בל רקד בתחילה בהיחבא, וסבל מהקנטות מצד חבריו ללימודים, כשגילו על כך.
על תפקידו כבילי אליוט, אותו גילם בגיל 14, זכה בשנת 2001 בפרס באפט"א לשחקן הטוב ביותר בתפקיד ראשי, כשהוא גובר על מועמדים כראסל קרואו, טום הנקס ומייקל דאגלס, וכן במספר פרסים נוספים, ובהם פרס הקולנוע העצמאי הבריטי בקטגוריית השחקן המבטיח.
ב-2002 גילם את טוראי צ'ארלי שייקספיר בסרט האימה המלחמתי "משמרת המוות".
בהמשך העשור הראשון של המאה ה-21 השתתף בל במספר סרטים נוספים, ובהם הגרסה המחודשת ל"קינג קונג" (2005), "האלאם פו" (2007) ו-"ג'אמפר" (2008).
על תפקידו ב"האלאם פו" היה מועמד לפרס באפט"א הסקוטי בקטגוריית השחקן הטוב ביותר, ועל תפקידו ב"ג'אמפר" היה מועמד לפרס ה-MTV, לצדו של היידן כריסטנסן.
בשנת 2008 שיחק לצד דניאל קרייג בסרט "התנגדות" העוסק בקבוצת יהודים פרטיזנים במהלך השואה במלחמת העולם השנייה.
בשנת 2011 השתתף בסרט ההנפשה "הרפתקאות טינטין: תעלומת החד-קרן", בו דיבב את קולה של הדמות הראשית.
הסרט מבוסס על הקומיקס הרפתקאותיו של טינטין מאת האמן הבלגי ארז'ה.
כמו כן, באותה שנה שיחק לצד צ'נינג טייטום בסרט "הנשר" הוא גילם את דמותו של אסקה, עבדו של החייל הרומי אותו גילם צ'אנינג.
בשנת 2014 בל גילם את אברהם "אייב" וודהול, הדמות הראשית, בסדרת הדרמה התקופתית "המרגלים של וושינגטון" של ערוץ AMC האמריקאי.
בשנת 2015 גילם את דמותו של בן גרים / הדבר בסרט גיבורי העל "ארבעה מופלאים" מבית פוקס ומארוול קומיקס שביים ג'וש טראנק.
בשנת 2017 שיחק את התפקיד הראשי בסרט המלחמה "שישה ימים", אודות המתקפה על שגרירות איראן בלונדון ב-1980.
בשנת 2018 הופיע בתפקיד הראשי בסרט "כוכבים חיים לנצח" לצד אנט בנינג.
באותה שנה שיחק בתפקיד הראשי בסרטו של גיא נתיב "סקין".
בשנת 2019 גילם את ברני טופין בסרט הביוגרפי-מוזיקלי של דקסטר פלטשר, "רוקטמן" המבוסס על חייו של אלטון ג'ון.
בשנת 2021 שיחק במותחן הבלשי "ללא חרטה", המבוסס על הספר באותו השם מאת טום קלנסי.
בשנת 2005, החל בל לצאת עם השחקנית האמריקאית-יהודייה אוון רייצ'ל ווד לאחר שהכירו בצילומי הקליפ של גרין דיי לשיר "Wake Me Up When September Ends".
ב-2015, החל בל במערכת יחסים עם עמיתתו לסרט "ארבעה מופלאים", השחקנית האמריקאית קייט מארה.
בינואר 2017 הם התארסו וביולי אותה שנה התחתנו.
במאי 2019 נולדה בתם הבכורה.
+שנהסרטתפקידהערות2000בילי אליוטבילי אליוטמועמד פרס האקדמיה האירופית לקולנוע לשחקן הטוב ביותר (אנ') (2000)2002משמרת המוותטוראי צ'רלי שייקספירניקולס ניקלביסמייק2004אבודיםכריס מאן2005וונדי היקרהגיק דנדליאוןשכונה בהפרעהדין דטיפלקינג קונגג'ימי2006גיבורי הדגלראלף איגנטובסקי2007סיפורו של האלאם פוהאלאם פו2008ג'אמפרגריפין אוקונרהתנגדותעשהאל ביילסקי2011הנשראסקהג'יין איירסט.
ג'ון ריברסRetreatטוראי ג'ק קולמןהרפתקאות טינטין: תעלומת החד-קרןטינטיןדיבוב2012אדם על הקצהג'ואי קסידי2013רכבת הקרחאדגרFilth ריי לנוקסנימפומניתK2015ארבעה מופלאיםבן גרים / הדבר2017כוכבים חיים לנצחפיטר טרנרמועמד פרס הקולנוע הבריטי העצמאי לשחקן הטוב ביותר (אנ') (2017)שישה ימיםראסטי פירמין2018קרב מכריעג'רהאד הלסקיןבריאון וידנר2019רוקטמןברני טופין2020אקדמיית קרנסטון: אזור המפלצותדנידיבוב2021ללא חרטהרוברט ריטר2023Surroundedטומי וולש2024All of Us Strangersאבא של אדםTBAFred & Gingerפרד אסטרRosebush Pruning
+שנהסדרהתפקידהערות2000Close and Trueמארק שידיפרק: "Town and Gown"2017-2014המרגלים של וושינגטוןאברהם וודהולתפקיד ראשי; (4 עונות); 40 פרקים2022 - הווהזוהרותהארפר קרטיסתפקיד ראשי; 8 פרקים2024החקירה של רייסטיבו מילר3 פרקיםTBAHalf Man נילסדרה עתידית של HBO ו-BBC One
ג'יימי-לין סיגלר היא שחקנית וזמרת אמריקאית-יהודיה.
סיגלר ידועה בעיקר בזכות משחקה כמדו סופרנו בסדרת הטלוויזיה של HBO "הסופרנוס" ובזכות משחקה בסדרה הדרמה-קומית "הפמליה", שגם היא מופקת על ידי HBO.
סיגלר נולדה בעיירה קטנה בשם ג'ריקו בלונג איילנד שבניו יורק.
הוריה הם סטיב סיגלר, יהודי בן למהגרים מיוון ורומניה, וקוני סיגלר, גיורת ממוצא קובני.
סיגלר גדלה בלונג איילנד והחלה לשחק ולשיר בגיל 7.
את תפקיד המשחק הראשון שלה ביצעה סיגלר ב-1997, בסרט הפשע "מדינת ברוקלין" לצידם של טוני דנזה וג'ניפר אספוזיטו, בתפקיד אנג'י הנערה.
בשנת 2001 שיחקה בסרט האימה "סיפורי קמפ-פייר" בתפקי' נטלי, לצידם של אביגיל ספנסר וצ'ארלי דיי.
בשנת 2002 השתתפה סיגלר בוידאו קליפ לשירה של מריה קארי "Through the Rain".
בשנת 2003 שיחקה בקומדיה "Death of a Dynasty", לצידם של קווין הארט וראשידה ג'ונס בבימויו של דיימון דאש.
באותה שנה השתתפה בווידאו קליפ לשיר "Sunrise" של הלהקה סימפלי רד.
בשנת 2012 הופיעה בתפקיד הראשי בסרט הקולנוע הקומי "הזמנה לגירושין", ושיחקה בסרט העצמאי "למצוא את האחת" לצידה של ג'ניפר לאב יואיט.
בשנת 2018 גילמה את טוני בחידוש לסדרת הטלוויזיה "מגנום, בלש פרטי" ברשת CBS.
בספטמבר 2019 החלה להנחות פודקאסט בשם "Pajama Pants" לצד רוברט אילר, שותפה לסדרה "הסופרנוס" והיוטיובר קאסם ג'י.
בשנת 2020 שיחקה בסיטקום "Beef House" של רשת Adult Swim.
ב-1 ביולי 2003, נישאה סיגלר לסוכן שלה "איי.
בספטמבר 2005, נפרדו בני הזוג.
ב-2012 התחילה קשר עם שחקן הבייסבול Cutter Dykstra.
הם התחתנו ב-2016. בנם השני נולד ב-2018. ב-2016 גילתה כי אובחנה בטרשת נפוצה כאשר הייתה בת 20.
בינואר 2008 ביקרה סיגלר בישראל באמצעות פרויקט תגלית, היא הייתה מלאת התפעלות מהסיור וקראה לישראל "אחד המקומות היפים והמעוררים השראה שאי פעם ביקרתי בהם".
בהמשך היא הוסיפה שהטיול גרם לה לרצות לשמר את זהותה היהודית ואחרי שיחה עם חיילים שהשתתפו בטיול, היא הביעה סולידריות עם הקשיים עמם מתמודדים חיילים צעירים בצבא הישראלי.
+שנהסרטתפקידהערות1997מדינת ברוקליןאנג'י הצעירה2001סיפורי קמפ-פיירנטלי2003Death of a Dynastyאישה סקסית #32005Extreme Datingאיימי בקסטראהבה טרופהאלכסיס מנאטי2006Homie Spumoniאלי בטרמןDark Rideקטי2007New York City Serenadeלין2010Beneath the Darkאדריאנה2011שמש הבוקרג'יימי ג'ונסון2012הזמנה לגירושיןדילןI Doאלן פדרמןלמצוא את האחתהאנה דניאלס2015Anatomy of the Tideג'ינה הרפר2016Loservilleהמאמנת איילין רוסו2017Justiceמליסה גריןGangster Landלולו רולף2019Mob Townג'וזפין ברברהAdventure Force 5מיה2022The Virgin of Highland Parkגברת צ'פמןTBAHunting Seasonאבי
תפקיד ראשי (עונה 3); 17 פרקיםTBARamble Onסדרה עתידית
ג'יימי סיינט ג'ון באמבר גריפית' הוא שחקן טלוויזיה ושדרן רדיו אנגלי הנודע בגילומו של קפטן לי אדאמה בסדרה "בטלסטאר גלקטיקה" והבלש מאט דבלין בסדרה "חוק וסדר: UK".
יש לו אזרחות אמריקאית ובריטית כיוון שאביו אמריקאי ואימו מצפון אירלנד.
יש לו חמישה אחים ואחות אחת, השחקנית אנסטסיה גריפית'.
הוא דובר צרפתית שוטף כיוון שבחלק מילדותו התגורר בפריז.
ב-1998, באמבר החל את הקריירה שלו במיני סדרת הטלוויזיה "הורנבלואר - ימאי וג'נטלמן".
ב-2002, שיחק במיני סדרה "דניאל דרונדה את דמותו של הנס מייריק
ב-2003, באמבר השתתף ברימייק לסדרת הטלוויזיה בטלסטאר גלקטיקה 1978. בתחילה השתתף באמבר במיני סדרה "בטלסטאר גלקטיקה" ולאחר מכן בארבע העונות של הסדרה "בטלסטאר גלקטיקה".
כמו כן, השתתף בסרטי הטלוויזיה של הסדרה: "בטלסטאר גלקטיקה: התוכנית" ו"בטלסטאר גלקטיקה: התער".
דמותו של באמבר היא לילנד ג'וסף "לי" אדאמה המכונה "אפולו" - בנו הבכור של קומנדר אדאמה, שמתמנה לראש טייסת הקרב של הגלקטיקה (בהמשך למפקד ספינת "פאגאסוס").
ב-2009, החל לשחק את דמותו של מאט דבלין בגרסה הבריטית לסדרה "חוק וסדר".
באותה שנה התארח בפרק בסדרה "בית הבובות".
בשנת 2016 שיחק בסרט המותחן "כסף" לצידם של קלאן לוץ וג'סי ויליאמס.
באותה שנה החל לגלם את דמותו של הבלש טים ויליאמסון בסדרת המשטרה "מרצ'לה" של רשת ITV.
הוא השתתף גם בעונות השנייה והשלישית שיצאו ב-2018 ויוני 2020.
בשנת 2017 גילם את אריק ברטון בפרק אחד מתוך הסדרה "מקביל".
באותה שנה שיחק בתפקיד הפוליטיקאי הצעיר מת'יו ווילד בסדרת המתח והפשע "חסרת פחד" ברשת ITV.
בשנת 2019 הצטרף לעונה השביעית של הסדרה "מכת מחץ" בתור קולונל אלכסנדר קולטריין.
בשנת 2021 הצטרף לעונה השנייה של סדרת המתח "חף מפשע" בתור סם רייט.
בשנת 2022 גילם את הבלש מרטין האנטר בדרמה המשטרתית "החקירה של ריי" ברשת ITV.
באמבר שב גם לתפקיד אורח בעונה השנייה שעלתה ב-2024.
בשנת 2023 שיחק בסדרת הטלוויזיה הרוסית "Treyder" בתור ג'סטין לי.
בשנת 2024 שיחק במותחן הפשע "סכנה בין זרים" לצד ג'ון ווייט.
באמבר נשוי לשחקנית והזמרת קרי נורטון.
הזוג הכיר על הסט של "בטלסטאר גלקטיקה", ולהם שלוש בנות: איסלה, ותאומות בשם דרסי ואווה.
ג'יילס סטאנוס קופר היה מחזאי ותסריטאי בריטי ממוצא אנגלו-אירי, שכתב מעל ששים מחזות ותסריטים לרדיו וטלוויזיה BBC.
ג'יילס קופר נולד בקריקמיינס על יד דבלין במשפחה אנגלו-אירית.
אביו היה קצין בכיר בצי הצבאי המלכותי הבריטי ועורך דין, וסבו היה הפוליטיקאי וסופר בריאן ריקו קופר.
ג'יילס קופר גדל והתחנך בלונדון.
בילדותו התגורר תקופות ארוכות בפנימיות רחוק מהוריו למד בבית הספר ארנולד האוס באזור סנט ג'ונ'ס ווד, ואחרי מסע לאיי סיישל בגיל 11, למד בלאנסינג קולג' בסאות' דאונס, סאסקס.
מאוחר יותר למד שפות בגרנובל בצרפת ובבית ספר לשפות בסן סבסטיאן בארץ הבסקים בספרד.
בעת לימודיו בסן סבסטיאן, בימי מלחמת האזרחים, בעת שהלך לקנות סיגריות נורה בידו על ידי צלף מקומי.
פונה על ידי צוות של אניה צבאית בריטית שטיפל בו והסיע אותו עד ליישוב הצרפתי סן ז'אן דה לוז.
אביו שאף שבנו ילמד משפטים בקיימברידג' כדי שיתחיל בקריירה דיפלומטית, אולם למורת רוחו, העדיף ג'יילס ללמוד משחק באקדמיה לאמנויות הבמה ובר דאגלס בלונדון.
לימודיו שם הופסקו על ידי פריצת מלחמת העולם השנייה.
אחרי הגיוס נשלח לקורס קצינים במכללה הצבאית המלכותית בסנדהרסט, ובשנת 1942 נשלח למזרח הרחוק.